CELEX: 22013A0709(01)
Language: hr
Date: 2013-06-24 00:00:00
Title: 2013/363/: Odluka Komisije 2013/363/Euratom od 17. svibnja 2013.

11/Sv. 113
            
            
               HR
            
            
               Službeni list Europske unije
            
            
               294
            
         22013A0709(01)
   
               L 188/2
            
            
               SLUŽBENI LIST EUROPSKE UNIJE
            
         SPORAZUM
   između Europske zajednice za atomsku energiju i Organizacije za energetski razvoj Korejskog poluotoka
   EUROPSKA ZAJEDNICA ZA ATOMSKU ENERGIJU,
   dalje u tekstu „Zajednica”, i
   ORGANIZACIJA ZA ENERGETSKI RAZVOJ KOREJSKOG POLUOTOKA,
   dalje u tekstu „KEDO”,
   budući da:
   
               (1)
            
            
               KEDO je osnovan u skladu sa Sporazumom vlada Republike Koreje, Japana i Sjedinjenih Američkih Država od 9. ožujka 1995. o osnivanju Organizacije za energetski razvoj Korejskog poluotoka, kako je izmijenjen 19. rujna 1997.
            
         
               (2)
            
            
               Peti Sporazum, sklopljen između Zajednice i KEDO-a, prestao je važiti 31. svibnja 2012.
            
         
               (3)
            
            
               Nakon odluke o prekidu KEDO-ovog projekta lakovodnog nuklearnog reaktora te odluke iz 2007. o ispunjavanju obveza Tajništva sa znatno manjim brojem osoblja i minimalnim uredskim prostorom, Izvršni odbor KEDO-a 2011. odlučio je da KEDO nastavi s radom i nakon 31. svibnja 2012.
            
         
               (4)
            
            
               Zajednica i KEDO izrazili su želju za nastavkom svoje suradnje s ciljem provedbe obustave projekta lakovodnog nuklearnog reaktora te uredne likvidacije KEDO-a,
            
         SPORAZUMJELI SU SE:
   Članak 1.
   Primjena odredaba prethodnog Sporazuma
   Osim ako je drukčije određeno u jednom od dolje navedenih članaka, odredbe prethodnog Sporazuma između Zajednice i KEDO-a, koji je prestao važiti 31. svibnja 2012. i dalje se primjenjuju na temelju ovog Sporazuma.
   Članak 2.
   Doprinos Zajednice
   Zajednica na temelju ovog Sporazuma neće financijski doprinijeti KEDO-ovom proračunu.
   Članak 3.
   Trajanje
   Ovaj Sporazum isteći će 31. svibnja 2013. Automatski će se obnavljati svake godine na razdoblje od godinu dana, osim ako jedna strana barem mjesec dana prije datuma isteka ne obavijesti drugu da želi raskinuti Sporazum. Sporazum se može prekinuti s trenutnim učinkom nakon što se iz KEDO-a povuče bilo koji drugi član trenutačno zastupljen u Izvršnom odboru. Ovaj se Sporazum ne obnavlja nakon 31. svibnja 2015.
   Članak 4.
   Stupanje na snagu
   Ovaj Sporazum stupa na snagu nakon što ga potpišu Zajednica i KEDO i proizvodit će pravne učinke od 1. lipnja 2012.
   
      Sastavljeno u Bruxellesu dana četvrtog srpnja godine dvije tisuće trinaeste, u dva izvornika.
      
         
            Za Europsku zajednicu za atomsku energiju
         
         Günther OETTINGER
      
      Sastavljeno u Bruxellesu dana dvadeset četvrtog lipnja godine dvije tisuće trinaeste, u dva izvornika.
      
         
            Za Organizaciju za energetski razvoj Korejskog poluotoka,
         
         David WALLACE